Pandémi koronavirus 2019 di Thailand

Pandémi koronavirus 2019 di Thailand mimiti kapanggih di tanggal 13 Januari 2020. Ieu mangrupa kasus munggaran anu kapanggih di luar Tiongkok. Per tanggal 30 Maret 2020, kacatet geus aya 1.524 kasus positip virus korona di Thailand, 9 urang tiwas, sarta 229 urang cageur. Kiwari, nagara ieu geus ngalumakukeun kawijakan lockdown salila sabulan per tanggal 26 Maret 2020.

Mimiti 
Kasus munggaran ieu sasalad beunang ka hiji warga nagara Tiongkok anu wisata ka Thailand.

Di tanggal 5 Januari 2020, hiji wanoja ti Kota Wuhan, Propinsi Hubei, Tiongkok, ngarasakeun panas, nyeri tikoro, sarta nyeri sirah. Tuluy di tanggal 8 Januari, manéhna naék pasawat ka Thailand jeung lima anggota kulawargana dina kelompok wisata anu ngawengku 16 urang. Dina poé nu sarua, wanoja éta panasna kadetéksi di Bandar Udara Internasional Bangkok Suvarnabhumi ku patugas bandara, tuluy di rawat di rumah sakit.

Uji hasil laboratorium di Wuhan nyatakeun yén manéhna posoitip beunang sasalad koronavirus.

Tuluy di tanggal 1 Maret 2020, Thailand ngumumkeun kasus munggaran. jelema anu tilar dunya ku sabab beunang panyakit COVID-19.

Sumebarna virus 
Per 28 Maret 2020, total jumlah kasus koronavirus di Thailand nyaéta 1.245 kasus, anu sumebar di 51 propinsi ti total 71 propinsi. Anu panglobana nyaéta di Bangkok. anu nepi ka 518 kasus.

Dampak

Pariwisata 
Ku sabab ayana ieu sasalad, séktor pariwisata anu paling beunang dampakna. Ieu kabuktian ku jumlah wisatawan anu nurun drastis. Babaraha tempat wisata sepi, saperti di Pulo Phuket. Nurunna séktor pariwisata boga pangaruh ogé kana pamasukan nagara, ku sabab saperlima pamasukan Thailand nyaéta tina séktor pariwisata.

Lantaran kitu ogé, gajah-gajah anu aya di Thailand kalaparan alatan euweuh pamasukan ti wisatawan. Anu ngokolakeun ogé hésé méré dahar ku sabab kahambat ku biaya operasional.

Kawijakan lockdown 
Ku sabab lobana kasus positip virus korona di Thailand, Perdana Mentri Thailand Prayuth Chan-ocha ngumumkeun kawijakan lockdown atawa karantina wewengkon anu lumaku salila sabulan ti tanggal 26 Maret nepi ka tungtung April. Sakabéh kagiatan sosial kudu bedo sarta toko-toko kudu tarutup kajaba ti toko-toko anu penting.

Lantaran lumakuna kawijakan lockdown, kira-kira 60.000 pagawé migran di Thailand kapaksa kudu ninggalkeun nagara éta sarta balik ka nagara asalna. Lolobana ti Laos, Kamboja, jeung Myanmar.

Tingali ogé 
 Pandémi koronavirus 2019
 Pandémi

Rujukan 

Pandémi
Pandémi koronavirus 2019